Lavašš

Lavašš (armeenia լավաշ) on Armeeniast pärit lameleib,Lavash, American Heritage® Dictionary of the English Language, Fourth Edition. mida kasutatakse Armeenia köögi põhitoiduainena. Lavašitaolist nisujahust leiba tuntakse ka Vahemere idapoolsetes regioonides, Iraanis ja teistes Kaukaasia riikides. Nimi lavašš tuleneb arameakeelsest nimetusest lwš, mis tähendab tainast sõtkuma.lavaş Nisanyan Sözlük (türgi).

 Lavaši tüübid 
Lavašid võivad olla õhukesed ja pehmed või õhukesed ja krõbedad. Mõnikord on müügil ka lameda pätsi kujuline, samuti lavaši nimetust kandev leib, kuid kõik alljärgnev käib just õhukese lavaši kohta.

Eestis müüakse paljudes suuremates toidupoodides leivatööstustes valmistatud lavašši, mis on riidetüki kombel kokku lapatud ja kilepakendisse pandud.

 Koostisosad 
Lavašitainas valmistatakse kergitusainest, nisujahust ja veest ning soovi korral lisatakse soola ja maitsetaimi.

 Valmistamine 
Lavašitaina tegemist alustatakse traditsiooniliselt leivajuuretise valmistamisest.
Tänapäeval kasutatakse üha enam ka poest ostetud pärmi.
Juuretis (ehk pärm), jahu, kuum vesi ja sool segatakse ühtlaseks tainaks ning asetatakse sooja kohta kerkima. Kerkinud tainas tükeldatakse ja vormitakse 300–400-grammisteks kukliteks. Seejärel rullitakse iga kukkel õhukeseks leivaks. Mõnikord juuretist ega pärmi ei lisata, näiteks Iraanis on lavašš hapendamata.

 Küpsetamine 
pisi|Lavaši küpsetamine Azerbaidžaanis
Lavašši küpsetatakse maa sisse ehitatud tandooris, mida nimetatakse Armeenias toniri’ks ning Azerbaidžaanis tandiri’ks. Nii nimetus, küpsetusahju ehitus kui ka leiva valmistamisviis sarnanevad India tanduri ja selles küpsetatavate leibadega. Azerbaidžaanis küpsetatakse lavašši ka kuumal plaadil.

Tavaliselt küpsetatakse korraga suur kogus lavašši. Värsked lavašid on pehmed, kuid kuivavad õhu käes kiiresti krõbedaks. Krõbedad lavašid on pika säilivusajaga; enne tarvitamist piserdatakse neid veega ning kuumutatakse, et leivad muutuksid jälle pehmeks.

 Kasutamine 
pisi|Täidisega lavašš
Lavašši süüakse nagu igasugust leiba, kuid see võib täita ka söögiriista rolli, kui sellega ammutatakse sööginõust hautist. Lavašši keeratakse ka ümber täidise ning süüakse nagu pirukat, sageli on täidiseks grillitud liha ning rohelised köögiviljad ja juust.Armenian Lavash Bread WhySoArmenia (inglise).

Lavašši kasutavad Armeenia Apostliku Kiriku kirikutegelased usulise sisuga seotud toimingutel, traditsiooniliselt ka abielu sõlmisel.

 Vaata ka 
 Roti
 Tortilja
 Tandoori

 Viited 

 Välislingid 
Alan Davidson, "The Oxford Companion to Food", Oxford University Press, lk 445, 1999, ISBN 0 19 211579 0
Petrosian, Irina; Underwood, David,Armenian food: Fact, fiction & folklore, Bloomington, 27-32, 2006, ISBN 1-4116-9865-7
 Lavašist saab trendikaid suupisteid

Kategooria:Leib
Kategooria:Armeenia köök